Як паказваюць гістарычныя помнікі, кожная мастацкая эпоха валодае мэтай самой у сабе, кожная з іх самакаштоўная і самадастатковая. Формула кожнай эпохі, яе культурная парадыгма складваецца з усей разнастайнасці анталагічных універсалій, культурных кодаў, сімвалаў і знакаў, праз якія праяўляецца сутнасць быцця. Новая мастацкая дамінанта прыводзіць творчую думку ў лабараторны стан. Эстэтычна ўстойлівую эпоху змяняе эпоха пераходная. Папераменнае чаргаванне ўстойлівых і пераходных культурных эпох было характэрна для гісторыі еўрапейскай культуры.